Република Србија

ОПШТИНСКА УПРАВА

Општина Ивањица

Број: 6/2019-1

Датум: 22.04.2019.године.

И В А Њ И Ц А

**Одговор по захтеву за додатне информације и појашњења**

На основу члана 63. став 3. Закона о јавним набавкама („Сл.гл.РС” бр. 124/2012, 14/2015 и 68/2015), Наручилац Општина Ивањица, улица Венијамина Маринковића број 1, у отвореном постуку јавне набавке велике вредности број 6/2019, чији је предмет набавка радова на одржавању коловоза и објеката општинских и некатегорисаних путева, поступајући по захтеву заинтересованог лица, доставља одговор по захтеву за додатне информације и појашњења:

**Питање 1 :** Приликом доказивања да располажемо довољним техничким капацитетом, да ли је потребно да као доказ о власништву тражене техничке опреме доставимо копију пописне листе основних средстава, са стањем на дан 31.12.2018.године, за сваку партију јавне набавке, у којој ћемо учествовати, или је довољно да приложимо једну копију пописне листе за све партије.

**Одговор 1 :** На страни 46 од 124 конкурсне документације под тачком 3. између осталог је наведено да се доказ из члана 76. Закона о јавним набавкама, у случају да понуђач поднесе понуду за више партија, не морају достављати за сваку партију посебно, односно да могу бити достављени у једном примерку за све партије.

Из напред наведеног произилази, да је довољно да као доказ довољног техничког капацитета о власништву тражене техничке опреме се достави копија пописне листе основних средстава са стањем на дан 31.12.2018.године у једном примерку, и ако се понуда подноси за више партија.

**Питање 2 :** У случају доказивања довољног кадровског капацитета, уз изјаву одговорном извођачу радова, да ли је потребно да прилажемо копије личне лиценце одговорних извођача радова, копије потврде Инжењерске коморе Србије да ли је лиценца важећа, копије образаца пријаве на осигурање као и копију уговора о раду, за сваку партију јавне набавке, у којој ћемо учествовати, или је довољно да приложим један комплет тражених копија за све партије – ако је у питању исти одговорни извођач. Наравно, изјаве одговорног извођача радова ћемо уредно попунити за све партије.

**Одговор 2 :** Као доказ довољног кадровског капацитета за одговорног извођача радова потребно је да се доставе тражени докази за истог одговорног извођача у једном примерку, и ако се понуда подноси за више партија.

Наручилац

ОПШТИНА ИВАЊИЦА